kardosdrur/scandi-wiki huggingface dataset:
Forsvarsministeriets Ejendomsstyrelse

Forsvarsministeriets Ejendomsstyrelse (FES) står for opførelse og drift af alle forsvarets faciliteter. Staben i Hjørring råder over ca. 150 medarbejdere og står for at lede, planlægge og udvikle FES.

FES blev oprettet 1. oktober 2014. Styrelsen var tidligere en funktionel tjeneste benævnt Forsvarets Bygnings- og Etablissementstjeneste (FBE) underlagt Forsvarskommandoen som blev oprettet 1. januar 2007. 

FES råder over en Byggedivision ved hovedkvarteret i Hjørring, som har en række underliggende enheder landet over, der varetager alle bygge-, anlægs- og vedligeholdelsesopgaver på forsvarets faciliteter i hver deres regionale område.

Driftsdivisionen, som også har hovedsæde i Hjørring, har ansvar for at drive forsvarets tjenestesteder i hver deres område. Underliggende har Driftsdivisionen et Regionscenter både på Sjælland og i Jylland. De leder og koordinerer arbejdet på de underliggende etablissementer (f.eks. kaserner, flyvestationer og flådestationer), der står for den egentlige drift af forsvarets faciliteter. De driver kantinerne, slår græs, skovler sne, gør rent og sørger for alle de andre praktiske opgaver, der skal løses, for at tjenestestederne fungerer til brugernes fulde tilfredshed. En del af disse opgaver er udliciterede.

Derudover håndterer FES bl.a. miljø- og energiopgaver, naturforvaltning samt salg og udlejning af forsvarets ejendomme og lejeboliger.

Ekstern henvisning
forsvaret.dk/FES

Danmarks militær
Arkitektur i Danmark
Etableret i 2007
Forsvarsministeriet
LSC

Lokalstøttecentre (LSC) var en del af Forsvarets Bygnings- og Etablissementstjeneste.
LSC'erne havde bl.a. ansvaret for at planlægge, lede og koordinerer driften af forsvarets etablissementer i hver deres område af Danmark. LSC'erne blev omkring 2010-12 erstattet af to regionscentre.

De 7 LSC'er var etableret i:
 Nordjylland (LSC NJ)
 Midtjylland (LSC MJ)
 Vestjylland (LSC VJ)
 Sønderjylland og Fyn (LSC SF)
 Vestsjælland (LSC VS)
 Nordsjælland (LSC NS)
 København og Bornholm (LSC KBH)

Hvert LSC bestod af en chef og et planlægningselement på 13 personer.

Danmarks militær
Montage

Montage (fr., monter, at stige op) betyder samling eller opstilling af maskindele, men henviser i nyere sprogbrug mere generelt til sammensætning, kombination, sammenstykket opsætning af mindre elementer.

Typiske montager:

 Filmmontage
 Radiomontage
 Musikmontage
 Fotomontage
 Visuel montage (kollage)
 Computerspilmontage

En filosofisk brug af montage finder man hos Gilles Deleuze og Félix Guattari i bogen "Tusind plateauer". Her sammenlignes montagen med et legeme uden organer. Som sådan omtales en bog som en montage ("Tusind plateauer" s.6, dansk oversættelse).

Endvidere bruges begrebet indenfor byggevirksomhed:

 Montagebyggeri

Filosofi
Kunstens teknikker
Radio
Aulum Kirke

Aulum Kirke eller Avlum Kirke ligger i Viborg Stift. Klokketårnet fik et programmerbart klokkespil i 2023.

Kilder/referencer

Eksterne kilder og henvisninger 

 Byggeår for kirker 
 Aulum Kirke hos KortTilKirken.dk

Kirker i Herning Kommune
Kirker i Viborg Stift
Kirker i Ringkøbing Amt
Kirke
Bording Kirke

Bording kirke er en kirke fra 1897, tegnet af Claudius August Wiinholt. En stor del af inventaret stammer fra den gamle Bording kirke, som blev revet ned umiddelbart før opførelsen af den nuværende kirke, da den var blevet for lille til menigheden. Det skete efter at religiøse vækkelser og Hedeselskabets opdyrkningsarbejde på den jyske hede havde øget behovet for kirker på egnen. Det var arkitekten Wiinholts holdning, at kirken skulle løfte sit spir og sit tårn op over heden. For at spare materialer blev tårnet opført lige over korsskæringen, lige som der blev anvendt en hel del af kvadrene fra den gamle kirke, hvilket kan ses i blandt andet sokkelstenene og murhjørnerne. Blandt inventaret fra den gamle kirke blev blandt andet prædikestolen, døbefonten, en del af alteret og vinduesoverliggerne. Orglet, der har otte stemmer, blev bygget af Marcussen & Søn i 1967. Under kirkegulvet ligger et gammelt gramkammer, der dog nu er tomt. Kirkens klokke er fra 1487 og siges at stamme fra Karup Kirke. Den er ophængt i en muret klokkestabel.

Eksterne kilder og henvisninger 

 Bording Kirke hos KortTilKirken.dk

Kirker i Ikast-Brande Kommune
Kirker i Viborg Stift
Kirker i Ringkøbing Amt
Radiomontage

En radiomontage består ofte af sammenklippede, redigerede elementer, og hertil kan kombineres reallyd og anden lyd. Der er ingen faste krav om, at det skal være sandfærdigt, modsat en reportage. På den måde minder radiomontagen om radiodrama, men montagen har ofte en journalistisk tilgang.

Radiomontage har haft en stærk tradition i Danmark. Det første hørebillede opstår i 1930'erne og optages på plader.

Om dansk radiomontages historie og æstetik, genre mm. er af Ib Poulsen udkommet bogen "Radiomontagen og dens rødder", 2006.

Montagestilen bruges i dag af programmer som f.eks. internetmagasinet Third Ear, der i 2010 vandt førstepræmien ved den internationale radiofestival Prix Marulic for programmet "Guldhornene".

Noter 

Montage
Agdrup (Sulsted Sogn)

Agdrup hørte ved enevældens indførelse under kronen, var en avlsgård under Sønder Elkær fra 1665 til 1873. Gården ligger i Sulsted Sogn, Kær Herred, Ålborg Amt i Vendsyssel og Aalborg Kommune. Hovedbygningen er opført i 1845

Agdrup Gods er på 132 hektar

Ejere af Agdrup 

 (1660-1665) Kronen
 (1665-1686) Ejler Holck
 (1686-1689) Peder Rodsteen
 (1689-1719) Kirsten Beck gift Rodsteen
 (1719-1730) Else Elisabeth Frederiksdatter Rodsteen
 (1730-1733) Kirstine Birgitte Bille gift Holck
 (1733-1776) Schack Vittinghof greve Holck
 (1776-1785) B. G. Vittinghof greve Holck
 (1785-1788) Mariane Dorothea Trappaud gift (1) Holck (2) von der Lühe
 (1788-1798) C. G. J. von der Lühe
 (1798-1805) Mariane Dorothea Trappaud gift (1) Holck (2) von der Lühe 
 (1805-1807) Hans Svanholm
 (1807-1818) Peder Tøgersen Mollerup
 (1818-1820) Johannes Otto Andersens dødsbo
 (1820-1830) Severin Gleerup 
 (1830-1835) Else Cathrine Hastrup gift Gleerup
 (1835-1859) Herman Rudolf Hastrup
 (1859-1860) Enke Fru Hastrup
 (1860-1867) J. M. A. Thorlund
 (1867-1873) E. S. Kellermann
 (1873) A. Branth
 (1873-1878) Harald Branth 
 (1878) Julius M. Gleerup
 (1878-1884) H. F. Andresen
 (1884) Th. Christensen
 (1884-1894) H. Hartvigson
 (1894-1903) William Gleerup
 (1903-1910) Christian Svendsen
 (1910) L. Svendsen
 (1910-1912) Th. P. Therkildsen
 (1912-1915) Pedersen
 (1915-1916) Frederik Grotrian
 (1916-1918) Henriksen
 (1918-1923) A. Rokkedahl
 (1923-1974) Enke Fru Ellen Rokkedahl
 (1974-1985) Steen Reventlow-Mourier
 (1985→) Jørgen Kirkegaard Kimø

Kilder 

J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Erhvervspolitik

Erhvervspolitik er et politisk instrument, der sigter på at påvirke et lands erhvervsklima og derigennem konkurrenceevne. Erhvervspolitik kan eksempelvis fokusere på innovation, iværksætteri, eksport, uddannelse, forskning, miljø og infrastruktur. Til at kaste lys over et lands erhvervsklima kan modeller som Porters diamant og en SWOT-analyse benyttes.

Af andre makroøkonomiske-politikker kan nævnes finanspolitik, pengepolitik, indkomstpolitik og valutapolitik.
Retsopgøret efter besættelsen

Retsopgøret er betegnelsen på de især strafferetlige sager mod dem, som under besættelsen havde samarbejdet med tyske myndigheder.

Retsopgørets grundlag var straffelovstillægget, som var udarbejdet i besættelsens sidste år og blev vedtaget kort efter befrielsen. Straffelovstillægget kriminaliserede handlinger begået efter den 29. august 1943. Det blev et af de alvorligste kritikpunkter mod loven, idet det blev gjort gældende, at love med tilbagevirkende kraft strider mod en retsstats principper.

Anklagede efter straffelovstillægget var især dem, der havde været i tysk krigstjeneste eller havde haft utilbørligt økonomisk samarbejde med besættelsesmagten (de såkaldte værnemagere).

101 mænd og to kvinder blev efter krigen dømt til døden ved byretterne for landsforræderi under den tyske besættelse af Danmark. De de 78 domme stadfæstedes af både Østre/Vestre Landsret og Højesteret. De 46 domme blev eksekveret, mens 30 mænd og de to kvinder blev benådet af justitsministeren og fik ændret deres straf til livsvarigt fængsel.

Af de 32 blev den sidste løsladt i 1956. Alle de udenlandske statsborgere, der var dødsdømt, blev benådet, så det var kun danske statsborgere, som blev henrettet.

De to kvinder, der blev dødsdømt var Grethe Bartram og Anna Lund Lorentzen.

Liste over henrettede

Henvisninger

Kilder 
 Nina Bisgaard, Kvinder i Modstandskampen, Tiderne Skifter, København, 1986. .
 Frank Bøgh, De dødsdømte, People's Press, København, 2011. .
 Ditlev Tamm, Retsopgøret efter besættelsen, 1984.
 Lars Thorup, Opgør og udrensning. En analyse af retsopgørets baggrund og forløb i tidsskriftet "Historievidenskab" nr. 18 – 19, s. 13 – 104, 1980.
 Straffelovstillægget

Litteratur 
 Ditlev Tamm, Retsopgøret efter besættelsen, 1984.
 Henrik Skov Kristensen, Straffelejren. Fårhus, landssvigerne og retsopgøret, Nyt Nordisk Forlag 2011.

 
Danmark under 2. verdenskrig
Abdus Salam Madsen

Overlærer Abdus Salam Madsen, også kendt som Abd al-Salam Madsen eller Abdul Salam Madsen, (født 28. november 1928 i Jerne, død 25. juni 2007 i Højby), var en af de første kendte danske konvertitter til islam. Han har foretaget den første fuldstændige oversættelse af Koranen til dansk.

Livsforløb 

A.S. Madsens fødenavn var Svend Aage Madsen. Han kom fra en præsteslægt og var søn af residerende kapellan Jens Niels Jørgensen Madsen (født 20. september 1900) og hustru Olga Louise Knak Jensen (født 28. september 1900), der blev gift 22. november 1927. 

Madsen begyndte at studere teologi i København i 1947,  men mod slutningen af studiet i 1953 blev han tiltrukket af islam og dens lære, hvorfor han ikke færdiggjorde sit studium, men i stedet herefter læste arabisk på universitetet. Han var tiltrukket af Ahmadiyya-retningen inden for islam, og i 1958 konverterede han som en af de første danskere til ahmadiyya-islam.

Han var meget aktiv i den danske ahmadiyya-menighed, bl.a. i bestræbelserne på at bygge Nordens første moske. Den blev en realitet i 1967, hvor Danmarks første kuppelformede moske, Nusrat Djahan-moskeen, blev opført i Hvidovre.

Hans sidste offentlige optræden var et interview på P1 den 2. oktober 2005, hvor han fortalte om sin konversion til ahmadiyya-islam.

Udover Koranoversættelsen har Madsen bl.a. skrevet bogen Ahmadiyyah – en islamisk reformbevægelse (Rhodos, 1975) og oversat flere bøger fra arabisk til dansk, f.eks. Mirza Ghulam Ahmads Introduktion til islam (Gyldendal, 1973).

Koran-oversættelsen 

Det, der gjorde Madsen kendt i en langt større kreds end den lille kreds af ahmadiyyaer i Danmark, var hans oversættelse af Koranen til dansk. Oversættelsen udkom første gang i en tre-binds billigudgave på dansk i 1967 på Borgens Forlag. Han mente selv, at han var nødt til at oversætte Koranen, hvis hans medborgere skulle have mulighed for at forstå lidt af den og føre en frugtbar dialog.

Det var den eneste danske udgave af Koranen i 39 år, indtil Ellen Wulffs oversættelse i 2006, og den er udkommet i mange oplag. Den daværende kong Faisal af Saudi-Arabien kvitterede for oversættelsen med et takkebrev.

Personlighed 

Madsen var en personlighed med stærke holdninger, som ikke alene henvendte sig til andre end muslimer, men ofte til herboende muslimer. Efter hans opfattelse skulle den enkelte muslim gøre op med sig selv, hvorledes islam bør repræsenteres i et ikke-islamisk samfund. Indvandringen var efter Madsens holdning en forhindring for den sunde udbredelse af islam, idet han foretrak at få den udbredt blandt danskere og tilpasset i en dansk kontekst før den kraftige muslimske indvandring. På denne måde ville budskabet muligvis have sejret og overvundet dagens konfrontation. 

Med sit grundlæggende bidrag til islam på dansk var det Madsens opfattelse, at når muslimer og ikke-muslimer har haft lejlighed til at tale sammen på et oplyst grundlag, ville de opdage, at der ikke er så langt mellem det, de mener og tror på. Han håbede for den danske islamdebat, at den ville blive mere nuanceret og rolig, så der var tid til alvorlige studier og samtaler om religion i Danmark.

Kilder 

Danske muslimer
Sygehusapoteker

En sygehusapoteker eller hospitalsapoteker (undertiden også kaldet en centralapoteker, regionsapoteker eller chefapoteker) er betegnelsen for den overordnede leder af et offentligt sygehusapotek eller et privat sygehusapotek.

Sygehusapotekere udpeges af Farmakonomforeningen, Danmarks Apotekerforening og Pharmadanmark i fællesskab og udnævnes af Sundhedsministeriet.

Sygehusapotekere på sygehusapoteker er offentligt ansat af et offentligt ejet sygehus, mens sygehusapotekere på private sygehusapoteker er privatansat af det pågældende private sygehus.

Videregående uddannelser i Danmark
Hospitaler
Stillingsbetegnelser inden for sundhed
Apoteksvæsen
+

+ har flere betydninger:
 i matematikken er + additionsoperatoren
 i forbindelse med ost betegner "+" fedtprocenten i tørstoffet (mens fedtprocenten i hele osten anføres med "%")
 "+", en sang af Ayumi Hamasaki på hendes album, Rainbow 
 + (Ed Sheeran-album), et Ed Sheeran album.
 Plus (programmeringssprog) udviklet på University of British Columbia

Firmanavne
 Munthe plus Simonsen, et dansk modefirma
Hjertestop (band)

Hjertestop er dannet i København, og tilhørte miljøet omkring Ungdomshuset. Bandet består af tidligere medlemmer af blandt andet Incontrollados, Død Ungdom, Young Wasteners, Sløseri Der Skader Os Alle og Leathervein med flere.

De har siden 2004 turneret stort set hele Europa på henholdsvis 6-7 mindre turneer, og 2 store. Lande der er blevet besøgt er bl.a Tyskland, Holland, Belgien, Tjekkiet, Østrig, Schweitz, Italien, Frankrig, Kroatien, Grækenland, Irland, Sverige, Finland, Spanien og USA.

Hjertestop har udgivet et kasettebånd, og en 7" på det københavnske pladeselskab Kick'n'Punch. Og en LP på Hjernespind Records og No Way Records i henholdsvis Europa og USA. 7"eren er siden blevet genoptrykt adskillige gange, senest af Fashionable Idiots Records (USA)

Hjertestop annoncerede at de i 2010 ville turnere bl.a. Danmark og USA, samt udgive en ny plade.

Musikere 
 Las Ballade (Vokal og bas) 2004-
 Jesper (Trommer) 2008-
 Nikolaj (Guitar) 2004-

Tidligere medlemmer:
 Yogi (Vokal) 2004-2005
 Hasse (Trommer) 2004-2008

Diskografi 
Studiealbum
 Hjertestop demo MC (Maximum OD/Kick'n'Punch, 2004)
 Åårh fuck! Det er Hjertestop! 7" (Kick'n'Punch, 2005/Fashionable Idiots, 2008)
 Vi ses i Helvede LP (Hjernespind, 2008/No Way Records, 2009)
 Musik for dekadente ører (Kick'n'Punch, 2010/Fashionable Idiots, 2010)

Opsamlingsalbum
 København 2005 MC (2005)

Eksterne henvisninger 

 Hjertestop´s Myspace side
 Interview fra 2009
 Interview fra 2005 
 Gratis lovlig download af Ep og LP
 Hjertestop´s europæiske pladeselskab Hjernespind Records´ hjemmeside 
 Hjertestop´s amerikanske pladeselskab No Way Records´ hjemmeside
 Hjertestop´s amerikanske pladeselskab Fashionable Idiots´ hjemmeside 

Punkgrupper fra Danmark
Musikgrupper fra Danmark
Musikgrupper fra 2004
Gunde Vossbein

Gunde Vossbein (1653-1702) var materialforvalter ved Holmen og senere assessor i Admiralitetskollegiet. Han ejede Annebjærggaard (i dag kaldet Anneberg) ved Nykøbing Sjælland (1692-1697). Han ejede ligeså Ellingegård tæt derved (1694-1697). Hans hustru var af slægten Schack.

Han fik sønnen Christian Vossbein (1686-1744), som blev søofficer.

Embedsmænd fra Danmark
Godsejere fra Danmark
Personer fra Nykøbing Sjælland
Funktionel gruppe

I kemi er en funktionel gruppe den del af et molekyle som bestemmer molekylets kemiske egenskaber og dermed hvilke reaktioner molekylet kan deltage i. Et molekyle kan indeholde mere end en funktionel gruppe, eller slet ingen.
En ny dag truer

En ny dag truer (originaltitel Groundhog Day) er en amerikansk romantisk komedie af Harold Ramis fra 1993, med Bill Murray og Andie MacDowell i hovedrollerne.

Handling 

Phil Conners (Bill Murray) er tilsyneladende fanget i en "tidssløjfe", for hver eneste morgen han vågner, er det den præcis samme dag som dagen før. Som ignorant og selvtilfreds journalist var han med sit hold, deriblandt den smukke Rita (Andie MacDowell), taget til en lille amerikansk flække for at dække deres såkaldte "Groundhog day", der bebuder forårets komme. Vejret tvinger dem dog til at overnatte i byen, og dagen efter gentager den samme dag sig.

Medvirkende 
 Bill Murray – Phil Connors
 Andie MacDowell – Rita
 Chris Elliott – Larry
 Stephen Tobolowsky – Ned Ryerson
 Brian Doyle-Murray – Buster Green
 Rick Ducommun – Gus
 Rick Overton – Ralph
 Robin Duke – Doris, servitrisen
 Marita Geraghty – Nancy Taylor
 Angela Paton – Mrs. Lancaster
 David Pasquesi – psykolog
 Harold Ramis – neurolog

Eksterne henvisninger 
 

Amerikanske film fra 1993
Romantiske komediefilm fra USA
Film instrueret af Harold Ramis
Engelsksprogede film
Ygdrasil (frimurerloge)

Ygdrasil er en dansk frimurerloge stiftet i 1922. Den er en af tre loger i Danmark, der arbejder efter det tyske schröderske ritual. Ygdrasil hører under Johanneslogeforbundet, der er underlagt Den Danske Frimurerorden.

Etableret i 1922
Foreninger fra Danmark
Frimureri
Loger
Japansk kuglefisk

Japansk kuglefisk (japansk: 河豚 "kuglefisk") er en slægt af kuglefisk-familien, der lever mellem 45° nordlig bredde og 45° sydlig bredde, dog primært i saltvand.

Fiskene kan være ekstremt giftige, fordi de indeholder nervegiften tetrodotoksin. Det formodes, at giften dannes af bakterier i dens tarmkanal, hvorfra den overføres til bl.a. lever, kønskirtler og hud. 

På trods af giften, er fiskene en delikatesse i Japan, hvor de kaldes fugu. Det anslås, at der hvert år dør flere end 50 mennesker som følge af akut forgiftning, pga. forkert tilberedning.

Kilder 

Fastkæbede fisk
Fiskeretter

zh:红鳍东方鲀
Jørgen Christian Hempel

Jørgen Christian Hempel (14. juli 1894 – 30. januar 1986), var en dansk fabrikant og godsejer. Han grundlagde firmaet Hempel.

Hempel var søn af proprietær Søren Hempel (død 1958) og hustru Helene f. Mayntz-Clausen (død 1958). Svendborg-drengen J.C. Hempel var kun tyve år gammel da han i 1915 startede sin lille malingsfabrik på Amager. Inden da havde han taget realeksamen i Hesselager, fået handelsuddannelse hos Chr. Hennings & Co., Odense, hos Carl Oberländer, Hamburg og i A/S Skibsfarvefabriken Selandia, København.

Startet i små kår fik han dog en større virksomhed op at stå. Meget hurtigt får den unge forretningsmand travlt. Han indleder et samarbejde med skibsreder A.P. Møller og derefter med shippingvirksomheder i hele verden.

Under 2. verdenskrig blev virksomheden omdannet til et aktieselskab, men i 1948 forærede igangsætteren sine aktier til J.C. Hempels Fond, da firmaet var blevet stort. Han stiftede også Concern Hempel's Understøttelsesfond, J.C. Hempel's Pensionskasse, J.C. Hempel's Jubilæumslegat samt Det Hempelske Kulturfond (Anneberg-Samlingerne).

I dag går overskuddet fra Hempels Fond til velgørende og maritime formål, forskning, SOS-Børnebyerne, Røde Kors, uddannelse, kunst og kultur herunder Det Kongelige Teater. Også for OL-sejlerlandsholdet er Hempel hovedsponsor sammen med Elsam. Samtidig støtter Hempel de Paralympiske Lege. 

Fondens formål er at sikre og bevare et sundt økonomisk grundlag for alle Hempelselskaber hjemme og i udlandet, således at de fortsat udvikler sig og ekspanderer på en sund forretningsmæssig og økonomisk basis. J.C. Hempel's Fond er eneaktionær i Hempel A/S, som helt eller delvist ejer de forskellige datterselskaber i koncernen.

Han købte herregården Anneberg i 1947 ved Nykøbing Sjælland.

Kilder 
 Kraks Blå Bog 1974

Eksterne henvisninger 
 

Personer fra Svendborg
Fondsstiftere fra Danmark
Danskere i 1900-tallet
Godsejere fra Danmark
Filantroper fra Danmark
Personer i Kraks Blå Bog (afdøde)
Fabrikanter fra Danmark
Servicedesign

Servicedesign kan defineres som de berøringsflader, der er mellem udbyder og slutbruger. Det kan både være fysiske berøringsflader såsom en hæveautomat hos banken, men det kan også være immaterielle forhold som effektiv online selvbetjening. Resultatet af servicedesign er den faktiske oplevelse af serviceniveauet hos slutbrugeren.

Servicedesign er en sammensætning af allerede velkendte designdiscipliner kombineret med etnologiske metoder, hvor brugerne involveres i stadig stigende omfang. Det kræver et tæt samspil mellem både antropologer, sociologer og analytikere samt designere for at nå frem til en forståelse af adfærd og behov, der efterfølgende kan omsættes til nye servicetilbud til kunderne, som betyder en endnu bedre oplevelse – og dermed mulighed for at opnå en konkurrencemæssig fordel.

Design
Vitória FC

Vitória Futebol Clube er en portugisisk fodboldklub fra Setúbal, der spiller i Bwinligaen.

Titler 
Portugalssmesterskabet
 Sølv (1): 1972
 Bronze (3): 1970, 1973. 1974

Pokalturneringen
 Vinder (3): 1965, 1967, 2005
 Sølv (8): 1927, 1943, 1954, 1962, 1966, 1968, 1973, 2006

Super Cup
 Finalist (2): 2005, 2006

Historiske slutplaceringer

Noter

Eksterne henvisninger 
 

Fodboldklubber i Portugal
Etableret i 1910
Setúbal
Brugercentreret design

Brugercentreret design betyder at man som designer ikke blot skaber løsninger til brugerne, men også i samarbejde med dem. Brugerne bliver involveret aktivt i research-, design- og implementeringsfaserne. Resultatet er målrettede ydelser, produkter eller processer, øget salg og mindsket risiko for at skulle redesigne det endelige produkt.

Metoderne, som går under den fælles betegnelse brugercentreret design, er blandt andre ethnography herunder participant observation , cultural probes og technology probes, ethno-raids, personas, co-creation  fx i workshop format, mapping herunder service blueprint og user journey, scenarietest, design games  og prototyping. Her er fokus ikke kun rettet mod form og funktionalitet, men også mod (en meningsdannelse og forhandling om) hvordan løsningerne tages i brug.

Nogle centrale spørgsmål i brugercentreret design er derfor:

 Hvordan kan vi forstå brugeren? Hvad siger, tænker og føler brugeren?
 Hvilken adfærd har brugeren? Hvilke valg træffer brugeren - på baggrund af hvad, og i hvilken kontekst?
 Hvordan tilpasser eller/og udvikler vi ydelser, produkter eller processer der er tilgængelige, brugbare og værdifulde for brugerne?

Brugercentreret design betyder også at løsningerne ikke kan baseres på enkeltstående ideer. Det er den tværfaglige og iterative design-/arbejdsproces og et solidt metodeapparat, som sikrer den faglige dybde og de innovative idéer. Grundig analyse og brugerinddragelse gør designeren i stand til at målrette selv komplekse designløsninger og øge chancen for en succesfuld implementering i brugerens hverdag.

Referencer 

Design